Martti Nissinen

Martti Heikki Nissinen (s. 22. huhtikuuta 1959 Kuopio) on suomalainen teologi ja Vanhan testamentin eksegetiikan professori Helsingin yliopistossa. Nissisen erityisalana on profetian tutkimus muinaisessa Lähi-idässä. Hän on myös tarkastellut sukupuolisuuteen liittyviä kysymyksiä (rakkausrunous, homoseksuaalisuus, maskuliinisuus).

Elämä ja ura 
Nissinen kirjoitti ylioppilaaksi Puijonlaakson lukiossa 1978. Hän valmistui Helsingin yliopistosta teologian kandidaatiksi vuonna 1984. Hän teki jatko-opintoja Saksassa Münsterin yliopistossa 1986–1987. Teologian tohtoriksi hän valmistui vuonna 1992 (HY). Hänen saksankielisen väitöskirjansa (1991) käsitteli Vanhan testamentin Hoosean kirjan profetioita. Työn aiheena oli Prophetie, Redaktion und Fortschreibung im Hoseabuch: Studien zum Werdegang eines Prophetenbuches im Lichte von Hos 4 und 11. Vanhan testamentin eksegetiikan dosentiksi hänet nimitettiin 1995. Hän valmistui lisäksi Suomen evankelisen kirkon C-kanttoriksi 1984, sai pappisvihkimyksen 1985 ja suoritti ylemmän pastoraalitutkinnon 1995.

Nissinen on toiminut useissa yliopistotehtävissä, kuten Vanhan testamentin eksegetiikan assistenttina (1985–1994), Suomen Akatemian tutkijana (1994–2002), Raamatun ja muinaisitämaisen kirjallisuuden professorina (2002–2007) sekä nykyisessä virassaan Vanhan testamentin eksegetiikan professorina (2007–). Nissinen on myös ollut Suomen evankelisluterilaisen kirkon Raamatunkäännöskomitean kääntäjänä vuosina 1985–1986 ja 1988–1989. Hän on ollut jäsenenä sekä vierailevana tutkijana Institute for Advanced Study -instituutissa  Princetonissa (2008–2009, 2011, 2016). Vuosina 2014–2019 Nissinen johti Suomen akatemian huippuyksikköä Pyhät tekstit ja traditiot muutoksessa (Changes in Sacred Texts and Traditions. Yksikössä tutkittiin, millä tavalla muinaisessa Lähi-idässä tapahtuneet isot kulttuurimuutokset ovat vaikuttaneet pyhinä pidettyjen tekstien syntyyn ja muutoksiin − ja päinvastoin. Yksikköön kuului 50 eksegetiikan, arkeologian ja assyrologian tutkijaa.

Nissinen on ollut Suomalaisen tiedeakatemian jäsen (vuodesta 2009) sekä Society for Old Testament Study -järjestön kunniajäsen (vuodesta 2013). Nissinen on myös Helsingin yliopiston Savolaisen osakunnan inspehtori. Hän oli Suomen Lähi-idän instituutin säätiön hallituksen puheenjohtaja 2010–2021. Teologian ylioppilaiden ainejärjestö (TYT) valitsi Nissisen vuonna 2003 vuoden opettajaksi. 

Tuotanto
Nissisen tuotanto käsittää noin 100 vertaisarvioitua artikkelia Raamattua, muinaisen Lähi-idän ja sukupuolen tutkimusta käsittelevissä julkaisuissa sekä noin 200 muuta tieteellistä kirjoitusta. Lisäksi hän on kirjoittanut tai on ollut toimittamassa monia kirjoja, kuten: 

Suomeksi
 (1989) Vanhan testamentin synty (Rudolf Smend, Finnish ed. Martti Nissinen), Helsinki: Yliopistopaino; .
 (1994) Homoerotiikka Raamatun maailmassa, Helsinki: Yliopistopaino; .
 (2003) Johdatus Raamattuun (Kari Kuula, Martti Nissinen & Wille Riekkinen), Helsinki: Kirjapaja; .
 (2003) Synti vai siunaus? Homoseksuaalit, kirkko ja yhteiskunta (eds. Martti Nissinen & Liisa Tuovinen), Helsinki: Kirjapaja; .
 (2004) Kirkkomusiikki (eds. Juhani Haapasalo, Liisa Lauerma, Martti Nissinen & Pekka Suikkanen), Helsinki: Edita; .
 (2008) Johdatus Raamattuun 2. tarkistettu ja korjattu painos (Kari Kuula, Martti Nissinen, Wille Riekkinen), Helsinki: Kirjapaja; .

Englanniksi
 (1998) Homoeroticism in the Biblical World: A Historical Perspective, Minneapolis, MN: Augsburg Fortress; .
 (1998) References to Prophecy in Neo-Assyrian Sources, State archives of Assyria studies 7, Helsinki; .
 (2000) Prophecy in its Ancient Near Eastern Context: Mesopotamian, Biblical, and Arabian Perspectives (ed. Martti Nissinen), SBL Symposium Series 13, Atlanta, GA: Society of Biblical Literature; .
 (2003) Prophets and Prophecy in the Ancient Near East, with Contributions by C.-L. Seow, Robert K. Ritner, Atlanta, GA: Society of Biblical Literature; .
 (2008) Houses Full of All Good Things: Essays in Memory of Timo Veijola (eds. Juha Pakkala & Martti Nissinen), Helsinki: Finnish Exegetical Society/Göttingen: Vandenhoeck & Ruprecht; /.
 (2008) Sacred Marriages: The Divine-Human Sexual Metaphor from Sumer to Early Christianity (eds. Martti Nissinen & Risto Uro), Winona Lake, IN: Eisenbrauns; .
 (2009) Images and prophecy in the ancient Eastern Mediterranean (ed. Martti Nissinen & Charles E. Carter), Forschungen zur Religion und Literatur des Alten und Neuen Testaments 233, Göttingen: Vandenhoeck & Ruprecht; .
 (2011) Constructs of Prophecy in the Former and Latter Prophets and Other Texts (eds. Lester E. Grabbe & Martti Nissinen), Ancient Near Eastern Monographs 4, Atlanta, GA: Society of Biblical Literature; .
 (2012) Congress volume Helsinki 2010 (ed. Martti Nissinen), Supplements to Vetus Testamentum 148, Leiden: Brill; .
 (2017) Ancient Prophecy: Near Eastern, Greek, and Biblical Perspectives, Oxford: Oxford University Press; .
 (2019) Prophets and Prophecy in the Ancient Near East, Second Edition, with Contributions by C.-L. Seow, Robert K. Ritner, and H. Craig Melchert, SBL Writings from the Ancient World 41, Atlanta, GA: SBL Press; .
 (2019) Prophetic Divination: Essays in Ancient Near Eastern Prophecy, Beihefte zur Zeitschrift für die alttestamentliche Wissenschaft 494, Berlin: de Gruyter; .

Saksaksi
 (1991) Prophetie, Redaktion und Fortschreibung im Hoseabuch: Studien zum Werdegang eines Prophetenbuches im Lichte von Hos 4 und 11, Alter Orient und Altes Testament 231, Kevelaer: Butzon & Bercker; . (väitöskirja)
 (2003) Propheten in Mari, Assyrien und Israel (eds. Matthias Köckert & Martti Nissinen), Forschungen zur Religion und Literatur des Alten und Neuen Testaments 201, Göttingen: Vandenhoeck & Ruprecht; .

Lähteet

Aiheesta muualla
 Tiedeykkönen 14.4.2017: Raamatun matka tekstikääröistä maailman käännetyimmäksi kirjaksi (haastateltavana professorit, Suomen Akatemian Pyhät tekstit ja traditiot muutoksessa -huippuyksikön johtaja Martti Nissinen ja varajohtaja Anneli Aejmelaeus, radio-ohjelma 47 min) (yle.fi)
 Tutkimustietosivu Helsingin yliopistossa (Tuhat) 
 Suomen akatemian huippuyksikkö Pyhät tekstit ja traditiot muutoksessa

Luokka:Helsingin yliopiston professorit
Luokka:Suomalaiset teologit
Luokka:Suomalaiset professorit
Luokka:Suomalaiset tietokirjailijat
Luokka:Vuonna 1959 syntyneet
Luokka:Elävät henkilöt